Logg

Logg

I dag prøvde vi å finne krav til prosjektet og hvilke retningslinjer alle skulle følge under prosjektet, samtidig som vi ble satt sammen i grupper. Totalt i klassen ble det tre grupper med fire til fem medlemmer per gruppe. Vi kom frem til et par retningslinjer, som at vi ikke skal bruke eksterne energikilder. Vi fant også ut at katapulten ikke skulle være større enn at vi får den ut av døra. Forslag til utskytningsobjekt var appelsin og medisinball. Neste time, mandag 31.10.2011, har vi planer om å opprette vår egen wikispaces-side, og planlegge smått. Generelt har vi ikke tenkt til å bruke så lang tid på å planlegge, og vi vil være nøye med å loggføre alt vi gjør her.
 * DAG 1 [****27.10.2011]**

Vi gjorde som planlagt forrige torsdag, i dag, og opprettet en wiki og planla litt smått generelt om utførelsen av prosjektet. Vi har også lekt oss litt med Google Sketch Up, og har planer om å bruke dette programmet i forhold til skisser og tegninger. Vi har laget en planleggings-side på wikien hvor vi skal skrive inn våre planer i forhold til tidsbruk, altså hva vi skal gjøre når. Neste gang, altså torsdag 3.11.2011, har vi planlagt å kjøre ren idémyldring rundt katapulten, og lage et slags tankekart.
 * DAG 2 [31.10.2011]**

I dag kom 3AUA på besøk, og vi fikk en del veiledning angående katapulten. Vi fant ut at en trebuchet-katapult (en katapult laget av tre som bruker motvekt som utskytningskraft) hadde vært en god idé å lage, og startet å google etter videoer og skisser av en slik katapult. Tiden gikk relativt fort, men vi endte opp med en idé, og vi så oss fornøyde med den. Neste gang er det siste planleggingsdag, hvis alt går etter planen.
 * DAG 3 [3.11.2011]**

Dagen i dag startet med en halvveis dårlig nyhet, nemlig at det i følge en kilde tar for lang tid å bygge en trebuchet-katapult. Dette betyr at vi var tilbake til start. Vi googlet og søkte på wikipedia, og kom frem til en katapult som fungerer på samme måte som en musefelle: vi spenner noe av metall, og slipper det på en eller annen måte slik at det faller i originalposisjon og skaper en kraft som skyter ut håndballen. Vi tenkte litt rundt hvilke materialer som vi kunne bruke, og hvordan katapulten ikke skal vippe over/bli ødelagt. Deretter besøkte vi 3AUA, og spurte dem litt om materialer og rett og slett om det var mulig for oss å lage en slik katapult på egenhånd. De var positive, og ga oss noen råd om hvordan vi skal gå fram når vi skal bygge katapulten. Neste gang skal vi prøve å lage et par skisser (kanskje bli ferdige?), og planlegge mer i detaljer hvilke materialer det lønner seg for oss å bruke på katapulten vår.
 * DAG 4 [7.11.2011]**

I dag har vi befunnet oss på verkstedet til 3AUA, og vi har prøvd oss litt på å tegne skisse i Google SketchUp etter å ha tegnet på papir, men tar det som et ekstra pluss til slutt hvis det hender seg at vi har tid til det. Vi har også funnet materialer til rammen i katapulten, og "handlelisten" kan man finne i "Ideer" i "Planlegging". Neste gang skal vi begynne med byggingen, hvis vi har fått materialer.
 * DAG 5 [14.11.2011]**

Vi fikk ikke materialer til i dag, men vi er garantert til å få det til neste gang, så denne dagen har vi i stedet jobbet med skisser og prøvd oss på Google SketchUp igjen. Vi har også tegnet stålplater og laget nøyaktige skisser slik at mekk skal sveise dem til neste gang.
 * DAG 6 [17.11.2011]**

I dag fikk vi materialer slik at vi //endelig// fikk startet med byggingen. Vi filte stål og sagde i tre, og boret hull i plankene og skrudde sammen rammen. //Trematerialer som vi valgte å bruke.//
 * DAG 7 [21.11.2011]**

I dag fortsatte vi med byggingen. Ettersom kortsiden på rammen ble bredere enn antatt lagde vi til to plankebiter som vi skal skru fast. Så begynte vi å borre hull i skinnene. Neste uke skal vi gjøre ferdig skinnene og feste plankebiter og skinnene på rammen. //Sivert sliper på skinnene.//
 * DAG 8 [24.11.2011]**

I dag har vi boret hull i skinnene og festet dem til rammen slik vi hadde planlagt å gjøre. Vi laget også liste til hva vi trenger til videre. Materialer og dekor. Gruppen begynner nå å bli litt stresset pga liten tid og om vi skal få katapulten til å virke.
 * DAG 9 [01.12.2011]**

I dag har vi festet skinnene på rammen, og laget skisser over hvordan kastearmen skal fungere og hvordan den skal sveises på den andre stanga. Neste gang får vi veldig dårlig tid, men vi er positive, og tror vi kan få katapulten ferdig!
 * DAG 10 [08.12.2011]**

Vi fortsatte bygginga, og vi skisserte de siste tegningene slik at noen kunne sveise sammen armen med stangen som skulle snurre i det ballen ble kastet. Vi bestilte strikker og en svamp som dempegjenstand, og svart spraylakk til dekorasjon. Neste gang har vi planer om å feste en kurv eller en plastbolle til den forhåpentlig ferdige sveiset stanga.
 * DAG 11 [12.12.11]**

I dag satt vi sammen det siste (bortsett fra en plastbolle vi skal ha ballen i idet katapulten kaster). Vi sprayet også katapulten svart, for utseendets skyld. Vi festet strikkene, stangen, og prøvde katapulten for første gang. Dette gikk så som så, og ballen landet på 3 meter. Neste gang er det konkurranse, og akkurat nå ser det ut til at selve kastingen ikke går som vi har tenkt i forhold til lengden, men vi satser på det beste og holder oss positive. //Johanne spraylakker katapulten sort.//
 * DAG 12 [15.12.11]**

Konkurransedag! I dag var det konkurranse, og vi kom på tredjeplass - av tre. Ballen kom 5 meter på det lengste og de andre gruppene kastet en hel del mye lengre enn det vår katapult gjorde. Hvorfor dette var tilfellet var fordi mye av kraften gikk da bollen knuste og vi ikke fikk utnyttet all kraften.
 * DAG 13 [19.12.11]**

I dag har vi jobbet videre med wikien vår. Neste gang skal vi demontere katapulten.
 * DAG 14 [05.01.12]**

I dag demonterte vi katapulten. Vi lagde også tegninger av katapulten fra forskjellige vinkler. Så nummererte vi alle delene både på materialene og på tegningene. Slik kan det bli lettere hvis vi skal bygge katapulten igjen.
 * DAG 15 [09.01.12]**

I dag har gjort det siste på wikien, og det er godt å bli ferdig. Prosjektet har vært veldig lærerikt, og vi har lært en del om planlegging og hvordan man skal gå fram i et byggeprosjekt.
 * DAG 16 [12.01.12]**